
[bookmark: TextBodyBegin]Parlamentul European,
–	având în vedere proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din soia modificată genetic DBN-09004-6, în temeiul Regulamentului (CE) nr. 1829/2003 al Parlamentului European și al Consiliului (D111472/02),
–	având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[footnoteRef:1], în special articolul 7 alineatul (3) și articolul 19 alineatul (3), [1:  	JO L 268, 18.10.2003, p. 1, ELI: http://data.europa.eu/eli/reg/2003/1829/oj.] 

[bookmark: _Hlk219206484]–	având în vedere votul din 12 decembrie 2025 al Comitetului permanent pentru plante, animale, produse alimentare și hrană pentru animale, menționat la articolul 35 din Regulamentul (CE) nr. 1829/2003, în urma căruia nu s-a emis niciun aviz, și votul Comitetului de apel din 27 ianuarie 2026, în urma căruia, din nou, nu a fost emis niciun aviz,
–	având în vedere articolul 11 din Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[footnoteRef:2], [2:  	JO L 55, 28.2.2011, p. 13, ELI: http://data.europa.eu/eli/reg/2011/182/oj.] 

–	având în vedere avizul adoptat de Autoritatea Europeană pentru Siguranța Alimentară (EFSA) la 21 mai 2025 și publicat la 7 iulie 2025[footnoteRef:3], [3:  	Avizul științific al Grupului EFSA pentru organisme modificate genetic intitulat „Assessment of genetically modified soybean DBN9004 (application EFSA-GMO-BE-2019-165)”, EFSA Journal 2025; 23(7):e9503, https://doi.org/10.2903/j.efsa.2025.9503. ] 

–	având în vedere rezoluțiile sale anterioare în care se opune autorizării organismelor modificate genetic („OMG”)[footnoteRef:4], [4:  	În cea de a opta legislatură, Parlamentul a adoptat 36 de rezoluții, iar în cea de a noua legislatură, 38 de rezoluții în care se opune autorizării OMG-urilor. În plus, în cea de a zecea legislatură, Parlamentul a adoptat următoarele rezoluții:
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2628 a Comisiei de reînnoire a autorizației de introducere pe piață a produselor care conțin, constau în sau sunt fabricate din porumbul modificat genetic MON 89034 × 1507 × NK603, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2627 a Comisiei de autorizare a introducerii pe piață a produselor care conțin, constau în sau sunt fabricate din bumbac modificat genetic COT102, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2629 a Comisiei de reînnoire a autorizației de introducere pe piață a produselor care conțin, constau în sau sunt fabricate din porumbul modificat genetic MON 89034 × 1507 × MON 88017 × 59122 și a opt dintre subcombinațiile acestuia, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1828 a Comisiei de reînnoire a autorizației de introducere pe piață a furajelor care conțin, constau în sau sunt fabricate din produse alimentare și furaje fabricate din porumb modificat genetic MON 810, în temeiul Regulamentului (CE) nr. 1829/2003 al Parlamentului European și al Consiliului și de abrogare a Deciziei de punere în aplicare (UE) 2017/1207 a Comisiei (JO C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1822 a Comisiei de autorizare a introducerii pe piață a produselor care conțin, constau în sau sunt fabricate din porumbul modificat genetic DP915635, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/1826 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP23211, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Rezoluția Parlamentului European din 26 noiembrie 2024 referitoare la Decizia de punere în aplicare (UE) 2024/2618 a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic DP202216, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Rezoluția Parlamentului European din 26 noiembrie 2024 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din porumb modificat genetic MON 94804, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic DP910521, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Rezoluția Parlamentului European din 12 februarie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic MON 95275, în temeiul Regulamentului (CE) nr. 1829/2003 al Parlamentului European și al Consiliului (JO C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Rezoluția Parlamentului European din 8 mai 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, constau în sau sunt fabricate din soia modificată genetic MON 87705 × MON 87708 × MON 89788, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0106).
 	–	Rezoluția Parlamentului European din 8 octombrie 2025 referitoare la Decizia de punere în aplicare (UE) 2025/1898 a Comisiei din 22 septembrie 2025 de autorizare a introducerii pe piață a produselor care conțin, constau în sau sunt fabricate din porumb modificat genetic DP51291, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0222).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din porumb modificat genetic DAS1131, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0288).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, constau în sau sunt fabricate din bumbac modificat genetic MON 88913 (MON-88913-8), în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0289).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, sunt compuse sau fabricate din rapiță modificată genetic MON 88302, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0290).
 	–	Rezoluția Parlamentului European din 25 noiembrie 2025 referitoare la decizia de punere în aplicare a Comisiei privind reînnoirea autorizației pentru introducerea pe piață a produselor care conțin, sunt compuse sau fabricate din soia modificată genetic MON 87708, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0291).
 	–	Rezoluția Parlamentului European din 25 noiembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, sunt compuse sau fabricate din porumb modificat genetic MON 87427, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0292).
 	–	Rezoluția Parlamentului European din 16 decembrie 2025 referitoare la proiectul de decizie de punere în aplicare a Comisiei de reînnoire a autorizației de introducere pe piață a produselor care conțin, sunt compuse sau fabricate din porumb modificat genetic NK603, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0327).
 	–	Rezoluția Parlamentului European din 16 decembrie 2025 referitoare la proiectul de decizie de punere în aplicare a Comisiei de autorizare a introducerii pe piață a produselor care conțin, sunt compuse sau fabricate din sfeclă de zahăr modificată genetic KWS20-1, în temeiul Regulamentului (CE) nr. 1829/2003 al Parlamentului European și al Consiliului (Texte adoptate, P10_TA(2025)0328).] 

–	având în vedere articolul 115 alineatele (2) și (3) din Regulamentul său de procedură,
–	având în vedere propunerea de rezoluție a Comisiei pentru mediu, climă și siguranță alimentară,
A.	întrucât la 20 decembrie 2019, Perseus BV, cu sediul în Belgia, a transmis, în numele Beijing DaBeiNong Biotechnology Co., Ltd., cu sediul în China, o cerere adresată autorității naționale competente din Belgia pentru introducerea pe piață a unor produse alimentare, a unor ingrediente alimentare și a unor furaje care conțin, constau în sau sunt fabricate din soia modificată genetic DBN-09004-6 (denumită în continuare „soia modificată genetic”), în concordanță cu articolele 5 și 17 din Regulamentul (CE) nr. 1829/2003; întrucât cererea viza, de asemenea, introducerea pe piață a unor produse care conțin sau constau în soia modificată genetic, destinate altor utilizări decât pentru alimente și furaje, cu excepția cultivării;
[bookmark: _Hlk218675754]B.	întrucât, la 7 iulie 2025, EFSA a emis un aviz științific favorabil, în conformitate cu articolele 6 și 18 din Regulamentul (CE) nr. 1829/2003, în care a concluzionat că soia modificată genetic, astfel cum este descrisă în cerere, este la fel de sigură ca varianta sa convențională și ca varietățile de soia de referință nemodificate genetic testate, în ceea ce privește efectele potențiale asupra sănătății umane și animale și asupra mediului; întrucât avizul respectiv nu a abordat mai multe efecte mai ample de natură ambientală, socioeconomice și cumulative, despre care EFSA consideră că se află în afara sferei sale de competență;
C.	întrucât soia modificată genetic a fost dezvoltată pentru a-i conferi toleranță la glufosinat și glifosat;
D.	întrucât evaluarea riscurilor efectuată de EFSA nu a inclus studii toxicologice pe termen lung și nici nu a analizat în detaliu efectele cumulative și combinate, inclusiv posibilele interacțiuni cu reziduuri de pesticide utilizate în mod obișnuit la cultivarea de soia;
E.	întrucât marea majoritate a culturilor modificate genetic, inclusiv soia modificată genetic, au fost modificate genetic astfel încât să fie tolerante la unul sau mai multe erbicide „complementare” care pot fi utilizate pe tot parcursul cultivării culturii modificate genetic, fără ca aceasta să fie distrusă, așa cum s-ar întâmpla în cazul unei culturi netolerante la erbicide; întrucât o serie de studii arată că în cazul culturilor modificate genetic tolerante la erbicide se utilizează cantități mai mari de erbicide „complementare”, în mare parte din cauza apariției unor buruieni tolerante la erbicide[footnoteRef:5]; [5:  	A se vedea, de exemplu, Bonny, S., „Genetically Modified Herbicide-Tolerant Crops, Weeds, and Herbicides: Overview and Impact” (Culturile modificate genetic tolerante la erbicide, buruienile și erbicidele: prezentare generală și impact), Environmental Management, ianuarie 2016, 57(1), p. 31-48, https://doi.org/10.1007/s00267-015-0589-7 și Benbrook, C.M., „Impacts of genetically engineered crops on pesticide use in the U.S. – the first sixteen years” (Impactul culturilor modificate genetic asupra utilizării pesticidelor în SUA – primii 16 ani), Environmental Sciences Europe; 28 septembrie 2012, vol. 24(1), https://doi.org/10.1186/2190-4715-24-24. ] 

F.	întrucât culturile modificate genetic tolerante la erbicide fac ca agricultorii să rămână blocați într-un sistem de gestionare a buruienilor care depinde în mare parte sau în totalitate de erbicide, deoarece semințele modificate genetic au un preț mai mare, care poate fi justificat doar dacă agricultorii care cumpără aceste semințe pulverizează pe câmp și erbicidele complementare; întrucât dependența mai mare de erbicidele complementare în fermele care plantează soia modificată genetic vor accelera apariția și răspândirea unor buruieni rezistente la erbicidele respective, făcând astfel să crească și mai mult cantitatea de erbicid utilizată, un cerc vicios cunoscut sub numele de „spirala erbicidelor”; întrucât, în consecință, efectele dăunătoare ale dependenței excesive de erbicide asupra sănătății solului, calității apei și biodiversității din sol și de la suprafața solului se vor agrava și vor amplifica expunerea oamenilor și a animalelor, eventual și prin creșterea cantității de reziduuri de erbicide în alimente și furaje[footnoteRef:6]; [6:  	A se vedea, de exemplu, https://doi.org/10.1002/ps.8105 și https://doi.org/10.1016/j.geoforum.2009.03.009.] 

G.	întrucât glufosinatul este clasificat drept toxic pentru reproducere în categoria 1B și, prin urmare, îndeplinește criteriile de excludere prevăzute în Regulamentul (CE) nr. 1107/2009 al Parlamentului European și al Consiliului[footnoteRef:7]; întrucât autorizarea utilizării glufosinatului în Uniune a expirat la 31 iulie 2018; [7:  	Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1, ELI: http://data.europa.eu/eli/reg/2009/1107/oj).] 

H.	întrucât există în continuare incertitudini serioase în legătură cu potențialul cancerigen al glifosatului; întrucât, în noiembrie 2015, EFSA a ajuns la concluzia că este puțin probabil ca glifosatul să fie cancerigen, iar Agenția Europeană pentru Produse Chimice a concluzionat, în martie 2017, că nu se justifică nicio clasificare a acestei substanțe ca atare; întrucât, dimpotrivă, în 2015, Agenția Internațională pentru Cercetare în Domeniul Cancerului, agenția specializată în domeniul cancerului a Organizației Mondiale a Sănătății, a clasificat glifosatul drept substanță probabil cancerigenă pentru oameni; întrucât o serie de studii științifice recente, evaluate inter pares, confirmă că glifosatul are un potențial cancerigen[footnoteRef:8]; întrucât revista Regulatory Toxicology and Pharmacology a retras oficial documentul științific intitulat „Safety Evaluation and Risk Assessment of the Herbicide Roundup and Its Active Ingredient, Glyphosate, for Humans” (Evaluarea siguranței și a riscurilor pe care le prezintă pentru oameni erbicidul Roundup și ingredientul său activ, glifosatul), publicat în 2000, care a fost utilizat pentru a susține, în numeroase evaluări ale riscurilor, că glifosatul poate fi utilizat în condiții de siguranță, deoarece „au fost exprimate preocupări cu privire la paternitatea acestuia, la validitatea rezultatelor cercetării în contextul prezentării eronate a contribuțiilor de către autori și sponsorul studiului și la potențialele conflicte de interese ale autorilor”[footnoteRef:9]; [8:  	A se vedea, de exemplu, https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 și https://doi.org/10.1186/s13045-019-0767-9.]  [9:  	https://doi.org/10.1006/rtph.1999.1371. ] 

I.	întrucât monitorizarea și supravegherea independentă a potențialelor efecte adverse asupra biodiversității, sănătății solului, polenizatorilor și organismelor nevizate rămân insuficient garantate;
J.	întrucât principiul precauției, consacrat la articolul 191 din Tratatul privind funcționarea Uniunii Europene, ar trebui să se aplice în cazurile de incertitudine științifică;
K.	întrucât Regulamentul (CE) nr. 1829/2003 impune ca produsele alimentare și furajele modificate genetic să nu aibă efecte adverse asupra sănătății umane și animale sau asupra mediului;
L.	întrucât autorizarea de către Uniune a culturilor de soia modificată genetic nu ar fi în concordanță cu angajamentele internaționale privind reducerea utilizării pesticidelor[footnoteRef:10], având în vedere expunerea sporită a oamenilor, a animalelor și a mediului la glifosat și glufosinat în țările în care se cultivă această plantă modificată genetic tolerantă la erbicide, precum și consecințele potențial grave asupra sănătății asociate acestei expuneri; [10:  	În decembrie 2022, la COP15 a Convenției Organizației Națiunilor Unite privind diversitatea biologică, a fost convenit un cadru mondial privind biodiversitatea care include un obiectiv global de reducere a riscului asociat pesticidelor cu cel puțin 50 % până în 2030 (a se vedea: https://ec.europa.eu/commission/presscorner/detail/ro/ip_22_7834).] 

M.	întrucât proiectul de decizie de punere în aplicare a Comisiei ar permite importuri în Uniune care nu respectă standardele aplicate de fermierii din Uniune, punându-i astfel într-o situație de dezavantaj concurențial;
N.	întrucât, în concluziile dialogului strategic privind viitorul agriculturii UE[footnoteRef:11], Comisia este invitată să își reevalueze abordarea privind accesul pe piață pentru importurile și exporturile agroalimentare, dată fiind problema standardelor divergente ale Uniunii și ale partenerilor săi comerciali; întrucât, în timpul demonstrațiilor din 2023, 2024 și 2025, una dintre principalele revendicări ale fermierilor a fost instituirea unor relații comerciale mai echitabile, la nivel mondial, în concordanță cu obiectivele pentru un mediu sănătos; [11:  	https://commission.europa.eu/topics/agriculture-and-rural-development/strategic-dialogue-future-eu-agriculture_ro. ] 

O.	întrucât Parlamentul a subliniat în repetate rânduri că Comisia nu ar trebui să autorizeze OMG-uri în cazurile în care statele membre nu întrunesc o majoritate calificată în cadrul Comitetului permanent pentru plante, animale, produse alimentare și hrană pentru animale sau în cadrul Comitetului de apel, pentru a remedia deficitul de democrație persistent;
P.	întrucât, în pofida faptului că ea însăși recunoaște existența unui deficit de democrație, lipsa de sprijin din partea statelor membre și obiecțiile Parlamentului, Comisia continuă să autorizeze OMG-uri;
Q.	întrucât abordarea de tip „O singură sănătate” presupune să se țină seama de interdependența dintre sănătatea umană, animală, a plantelor și a mediului atunci când se evaluează sustenabilitatea și siguranța pe termen lung a OMG-urilor,
R.	întrucât prezenta rezoluție va fi aproape cea de-a 100-a rezoluție adoptată de Parlamentul European prin care acesta formulează obiecții față de autorizarea importurilor de OMG-uri, 
1.	consideră că proiectul de decizie de punere în aplicare a Comisiei depășește competențele de executare prevăzute în Regulamentul (CE) nr. 1829/2003;
[bookmark: _Hlk218675825]2.	consideră că proiectul de decizie de punere în aplicare a Comisiei nu este în concordanță cu dreptul Uniunii, întrucât este incompatibil cu obiectivul Regulamentului (CE) nr. 1829/2003, care, în conformitate cu principiile generale prevăzute de Regulamentul (CE) nr. 178/2002 al Parlamentului European și al Consiliului[footnoteRef:12], este de a furniza baza pentru asigurarea unui nivel ridicat de protecție a vieții și sănătății umane, a sănătății și bunăstării animalelor, a mediului și a intereselor consumatorilor în raport cu produsele alimentare și furajele modificate genetic, asigurând totodată funcționarea eficace a pieței interne;  [12:  	Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1, ELI: http://data.europa.eu/eli/reg/2002/178/oj).] 

3.	solicită Comisiei să își retragă proiectul de decizie de punere în aplicare;
4.	îndeamnă Comisia să nu autorizeze soia modificată genetic deoarece nu există date suficiente privind impactul pe termen lung asupra biodiversității, a siguranței alimentare, a mijloacelor de subzistență ale fermierilor și a sănătății animalelor, în conformitate cu abordarea de tip „O singură sănătate”;
[bookmark: _Hlk210900300]5.	îndeamnă Comisia să prezinte, fără întârziere, o propunere legislativă de reformare a procedurii decizionale privind OMG-urile, pentru a răspunde obiecțiilor constante ale Parlamentului și lipsei sprijinului unei majorități calificate în rândul statelor membre;
[bookmark: _Hlk210900241]6.	subliniază, în acest sens, că autorizarea importului, pentru utilizări în produse alimentare, furaje sau produse, al oricărei plante modificate genetic care a devenit tolerantă la erbicide interzise în Uniune, cum ar fi glufosinatul, este incompatibilă cu angajamentele internaționale asumate de Uniune în conformitate cu, printre altele, Convenția Organizației Națiunilor Unite (ONU) privind diversitatea biologică și Obiectivele de dezvoltare durabilă ale ONU, inclusiv Cadrul de la Kunming-Montreal, și creează condiții de concurență inechitabile pentru fermierii din Uniune;
7.	încredințează Președintei sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.

